EPIZODA SADRŽI PRIZORE POREMEĆAJA PREHRANE KOJI MOGU UZNEMIRITI
INFORMACIJE ZA OBOLJELE: WWW.WANNATALKABOUTIT.COM
ORIGINALNA NETFLIXOVA SERIJA
Hvala, prijatelju.
Počinjemo. Proba, polako i tiho, molim.
CANBERRA, AUSTRALIJA 28. VELJAČE 1983.
Bob Hawke, ako sljedeći tjedan dobijete izbore,
što predviđaju sve ankete,
jedna od vaših prvih dužnosti kao premijera
bit će ugostiti princa
i princezu od Walesa te malog princa Williama.
Budi li to u vama entuzijazam?
Ne smatram to najvažnijim što ću raditi kad stupim na funkciju.
Ali da, oni dolaze.
Imao sam prilike susresti Charlesa u nizu prigoda. Čini mi se kao…
pristojan momak.
Je li momak kakva biste htjeli za australskoga kralja?
Mislim da nećemo još dugo raspravljati o kraljevima i monarhiji
ovdje u Australiji, to smo prerasli.
Malo smo zreliji.
Tako je!
Znate moj stav o tome.
Nije tajan.
Silno poštujem Kraljicu i divim joj se.
Želja je imati šefa države
koji utjelovljuje i predstavlja australske vrijednosti i tradicije,
šefa države koji izgleda poput nas,
koji zvuči i misli poput nas.
Za razliku od?
Nekoga od njih. Engleza.
Znate, neizabranog ne-Australca
koji živi na drugom kraju svijeta
i koji je, ma kako mu dobre namjere bile, drukčiji.
Ne biste svinju pustili da čuva rasna goveda,
ni da joj stoje džemper i biseri.
Veličanstvo.
Rezultati australskih općih izbora.
Dobra ili loša vijest?
G. Hawke, uvjerljivo.
-O, Bože. Onaj koji nas ne želi. -Da.
Sirovi bivši sindikalni pregovarač
koji drži svjetski rekord u ispijanju piva.
-Velika čaša piva za manje od 11 sekundi. -Ne znam koliko je to, zvuči impresivno.
To je mnogo piva, vrlo brzo.
-Mislim da sada ne pije. -Na veliko olakšanje svih, vjerujem.
Posebice gđe Hawke. Postoji li ona?
Da, Hazel, lijeska.
Neobično je djetetu dati ime po stablu.
-Posebice sa sjeverne hemisfere. -Da.
To je dodatan pritisak za njih.
Za koga?
Za princa i princezu od Walesa i njihovu turneju.
Hoće li biti dobro? Ne treba slušati tračeve,
ali ručala sam s princezom Margaretom.
Kruže glasine u Kensingtonskoj palači…
-Mislila sam da ne slušamo glasine. -Ja slušam samo to.
…o princezi od Walesa.
Navodno se ne može nositi s pritiskom.
Nesretna je u braku.
I,
ako je vjerovati glasinama,
čini si neke stvari.
Kakve stvari?
Nesretni ljudi čine čudne stvari.
Insistira da dijete povedu na turneju.
-Zašto? -Jer daje stabilnost.
Otkad mala djeca daju stabilnost ičemu?
Mi djecu nismo vodili nikamo.
Kad smo 1954. išli u Australiju, ostavili smo ih kod kuće pet mjeseci.
Misliš li da je to moglo imati posljedice?
Na što? Turneja je bila trijumfalna.
Charlesa i Dianu trebam pozvati na razgovor.
Turneja je silno važna.
Zna li tko priču o ruskom lovcu na medvjede?
Već sam je ispričao gđi Parker Bowles.
-Mogla bi mi pomoći da je ispričam. -U redu.
Ode lovac na medvjede duboko u sibirsku šumu.
Odjedanput ugleda…
…golema medvjeda.
Podigne lovac pušku,
i bum, ispali metak. I medvjed nestane.
„Sredio sam ga“, pomisli.
No netko ga potapša po ramenu.
Bio je to medvjed koji kaže…
„Kažnjavam svakog tko me pokuša ubiti.“
„Imaš izbor.“
„Ili ću te raskomadati i pojesti, ili…“
„možeš spustiti hlače, naguziti se,
i dati mi da se ispucam.“
Lovac spusti hlače i medo pošteno obavi stvar.
Nakon toga lovac otetura u grad…
-…iskrivljenih nogu. -Da!
I kupi mnogo veću pušku i vrati se u šumu.
I ubrzo opet ugleda medvjeda.
Uperi pušku, bum, puca.
-No kad se razišao dim… -…medvjedu ni traga.
„Sredio sam ga,“ pomisli.
No ubrzo, ponovno osjeti tapšanje po ramenu i medo će…
„Znaš što ti je činiti.“
Nakon što je medo ponovno obavio svoje,
lovac se opet vrati u grad i kupi još veću pušku.
-Bazuku. -Da!
Vrati se u šumu, ugleda medu,
nacilja ga i puca.
No kad se raščistio dim…
lovac ugleda medu kako stoji iznad njega,
i medo će…
„Ti tu nisi zbog lova, jel' da?“
Htjela sam vam poželjeti sreću
i zamoliti Sir Sonnyja da dođe
i istakne vam važnost ovog puta.
Hvala, milosti.
Kao što znate, Australija je jedna od najvažnijih
i najutjecajnijih članica Commonwealtha.
Krenu li prema potvrdi pune neovisnosti,
bojimo se da bi druge zemlje mogle pasti poput domina.
Mladi ste i ne sjećate se, no i mi smo bili u Australiji
i Novom Zelandu 1954.
Da.
-Bilo je dugo, vruće i naporno. -Da.
-No radili smo skupa. -Kao tim.
Na kraju mislim da nismo postigli samo politički uspjeh.
To nas je…
veoma zbližilo.
Da.
A kao mužu i ženi,
isto želimo i vama.
Polako.
U redu je, mama je tu. Izbijaju mu zubi. Imate li kapi?
-Smirit će se kad poletimo. -Dušo.
Samo pogled preko ramena.
AUSTRALSKO KRALJEVSKO ZRAKOPLOVSTVO
Onda do Ayers Rocka 23.,
u Sydney 28.,
prije Brisbanea, Tasmanije i Canberre
u kojoj će vas primiti premijer sa suprugom.
Potom Novi Zeland.
Mnogo je to kretanja. Malo dijete treba stabilnost.
I možda upravo zato
dijete nije ni trebalo ići na ovaj put.
Jasno sam rekla da ako ne ide dijete, ne idem ni ja.
I svi su to prihvatili i silno se potrudili
promijeniti utvrđene planove.
I sad je umjesto šestotjednog odvajanja,
riječ samo o… Koliko dugo?
-Prva dva tjedna. -Molim?
-Kad turneja bude najnapornija. -Gdje će biti William?
U Woomargami.
-Gdje? -Na farmi ovaca u Južnom Walesu.
Čija je to bila ideja?
-Moja, milostiva. -Imate li vi djece?
-Nemam. -Zašto me to ne čudi?
-Diana. -Pođite sa mnom.
-Milostiva. -Molim vas.
Što vidite?
-Visočanstvo, princa Williama. -To je nevidljiva titula.
Dobro. Vidim dječačića.
Usnulog ili budnog?
-Budnog. -Glasnog ili tihog?
-Tihog. -Ljutitog ili mirnog?
-Mirnog. -Ružnog ili lijepog?
To je samo pitanje, ne morate se bojati.
-Je li dijete ružno? -Nije.
Je li onda dijete suprotno od ružnoga?
Možemo li reći da je lijep?
Imam posla. Što želite reći?
Želim reći da ovo dijete nije samo lijepo, savršeno je u svakom smislu.
Zašto biste od mene kao majke
očekivali da od njega budem odvojena i sekundu?
Udali ste se za princa od Walesa.
A to podrazumijeva službu Kruni i zemlji,
na koju ste svojevoljno pristali,
a vi ste princeza od Walesa.
Najveći čin službe Kruni koji mogu dati kao princeza
nije biti mila ženica koja uokolo slijedi princa,
poput nasmiješene lutke,
nego biti živa, agilna, prisutna majka,
koja podiže ovoga dječaka što jednoga dana postat će kralj
tako da u sebi ima minimum humanosti.
Bog zna da to na Dvoru neće dobiti.
Mama je ovdje.
-Novi Zeland. -Da.
Dobro došli u Alice Springs. Lijeva cijeli tjedan.
Dobar dan. Charles, krasno ime.
Sjajno. Drago mi je.
Baš mi je drago.
Nije baš sretan.
-Diana. -Možete li?
Diana! Dođi.
Moramo ići.
Čujem da je u tjedan dana pala mjesečna količina oborina.
U Britaniji to zovemo ljetom.
Ozbiljno, moja žena i ja oduševljeni smo što smo ovdje.
Pitanje za princezu.
Kojem se dijelu turneje najviše veselite?
O, Bože.
Toliko je toga.
Idemo na glamurozan bal u Sydneyju.
I…
Kraljevskom botaničkom vrtu…
Posjetit ćemo botanički vrt u Sydneyju.
O, Bože.
Mislim da idemo na izlet brodom nekom rijekom.
I onda ćemo posjetiti Ayers Dock.
-Rock! -Ayers Rock.
-Je li to stvarno rekla? -Ti vraga.
Zbilja.
Što je s troškom puta
u vrijeme kad Australija pati zbog ekstremnog vremena,
kad bi taj novac trebao žrtvama?
Bojim se da se ne bavim time.
Razumije se u raskošne balove.
Ayers Rock ili „Ayers Dock“…
Navodno će ih u Canberri dočekati prosvjedi.
Sve je više nezadovoljnih zbog troškova puta.
Možda je sada trenutak.
G. 1788. prva je flota doplovila do Sydneyja.
Dva duga stoljeća pokoravanja majci Kruni,
i još nismo u stanju prerezati pupčanu vrpcu
i stati na svoje noge.
Zašto?
Jer nikad nismo prelomili
i konačno rekli: „Dosta.“
Ali…
kladim se da će nas ovaj klempavi tupan
natjerati na to
i da će Australija biti slobodna…
jednom zauvijek.
To je sve zasad.
-Hvala vam svima. -Hvala.
Hvala.
Gostoljubivi Perth, svjež, zainteresiran, okupan suncem.
Grad australske sutrašnjice.
U Queensland,
koji je dobio ime po još jednoj velikoj kraljici.
Pa u Brisbane, gostoljubivi i opušteni Brisbane.
Što je ovo?
Australija, 1954.
Htjela sam se prisjetiti.
-Jedan od tvojih najvećih uspjeha. -Da.
Sjećaš li se kako je bilo vruće?
Da, jedva se moglo spavati.
Točno.
Pogledaj to mnoštvo.
Šefica Commonwealtha, poglavarica Crkve.
-Više od milijuna u Sydneyju. -Da bi vidjeli lijepu, novu kraljicu.
-Sad je stara i zdepasta, ne žele je. -Ne, sad je iskusna i zrela.
Zato si trebala otputovati sama, a ne poslati rezervnu ekipu.
Ovo je oduvijek bila Charlesova turneja.
Princ od Walesa negdje mora početi.
Na Bahamima ili Sejšelima, ne u Australiji i Novom Zelandu.
Neke su zemlje suviše važne da pošalješ zamjenika.
…živi simbol jedinstva Krune i naroda.
I nacija čeka.
-Visočanstvo, ovdje. -Prema fotoaparatima.
Približite se ako možete.
-Princezo Diano, ovamo. -Sjajno. Hvala.
-Može li veliki osmijeh? -Možete li mahnuti Australcima?
-Ledi Di! -Diana!
Idete li danas na vrh?
Charlese.
Charlese!
Ne mogu.
Vruće je.
Vrti mi se.
Jeste li dobro?
-Mislim da moram sjesti. -Možeš li se sabrati?
Trebate li vode? Jeste li dobro, Diana?
-Zbog vrućine? -Jeste li dobro?
Čini se da je princezi bilo teško.
Možda je engleska ruža venula na vrućini.
Ovo je jadno.
Jadna je.
Tako je važno da ova turneja uspije,
a opet, tako je slaba i krhka.
Ne možeš se na nju osloniti ni za što.
Griješi kamo god krene.
Kako ću sljedećih šest tjedana bez tebe?
Zvat ćeš me svaki dan.
Dati mi da te oraspoložim.
Bit ćeš sjajan.
Tako mi nedostaješ, moja draga,
tvoja zrelost.
Da Diana ima trunku snage karaktera
koja tebe stalno prati, možda bismo mogli spasiti…
Onda promijenite plan!
Bože, što je sada?
Shvaćate li?
Nikad kraja.
Javit ću ti se.
Moramo organizirati policiju, škole, vojsku…
Baš me briga za to!
To je nedopustivo.
-Što je nedopustivo? -Ne očekujem od tebe da shvatiš.
Samo želim da me pusti da idem kamo god su mi odveli sina!
U Woomargamu? To je drugi kraj zemlje.
Objasnio sam Visočanstvu da je peti dan važne turneje
koja je planirana godinama. Ne možemo mijenjati stvari tek tako.
-Rekla sam mu… -Ima ime.
…ako se očekuje da nastavim s turnejom i minutu,
prvo moram vidjeti sina.
Našeg sina.
-Dobar dan. -Visočanstvo.
Williame?
Williame.
Williame!
Hvala. Je li dobro?
-Sjajno je. -Dušo moja.
Zdravo. Kako si?
Da.
Tako si mi nedostajao.
Da. Zdravo!
Ideš li tati?
Prinče Williame, ovamo.
Na koga je više? Koje su mu igračke najdraže?
Je li više Spencer ili Windsor?
-Williame! -Dođi.
Nije loše za budućega kralja. Krasno. Kralj i prijestolonasljednik.
-Mala zvijezda. -Još jedno dijete?
Dođi tati.
Dobro mu ide.
Tako. Zatvori oči.
Zaspao je?
Da, napokon.
Iscrpljen je nakon nastupa.
Zvijezda.
Zabijao se i rušio sve.
Rušitelj.
Mini tornado.
Hoćeš li jesti? Spremili su,
pomalo nemaštovito za farmu ovaca, pastirsku pitu.
Nisam gladna.
Što je?
Razgovarala bih s tobom. Razmišljala sam.
O?
Nama.
I ja bih razgovarao o nekim stvarima.
Hoćeš li prvo ti?
-Bilo bi lijepo za promjenu. -Što to znači?
-Ti si uvijek prvi. -Kakva glupost.
Ti si princ od Walesa, rođen si da budeš prvi.
Je li ti iole jasno koliko je meni loše?
Nisam slijep.
Vidim koliko si nesretna.
Kako si smršavjela.
-Vjeruj mi, ne znaš ni pola. -Znam više no što misliš.
Ljudi govore. Osoblje. I bio sam…
tužan,
užasnut onim što sam čuo.
Što želiš od mene?
Da me saslušaš.
Slušam.
Ne, više od toga.
Biti shvaćena, cijenjena.
Ne želim beskrajno laskanje. Nitko to ne želi.
No silno se trudim udovoljiti ti,
ispuniti tvoja očekivanja,
i mislim da nemaš pojma kako je osjećati se tako.
-Da te se stalno ignorira… -Nemam pojma?
Znam više o ignoriranju od ikoga.
Cijeli život ne dobivam zahvalnost,
ne cijeni me se, zanemaruje me se, i ako sam hladan prema tebi,
možda je razlog to što me istinski ne razumiješ.
Katkad imam osjećaj da me doživljavaš kao starca.
Ili još gore, kao vodorigu iznad crkvenih vrata.
Sivoga, kamenoga,
bezosjećajnoga, ali nisam takav.
Misliš li da ne žudim za povremenim „bravo“ ili…
„Baš si mudar“. Ili samo „hvala“?
I ja trebam povremeno ohrabrenje i tapšanje po leđima.
Zato stalno ideš njoj?
Neću joj reći ime. Bojim se da ću pljunuti ako to učinim.
Camilla. Kakve ona veze ima s ovim?
To se stalno pitam. Kakve ona ima veze i s čim?
Ali očito ima mnogo veze sa svime jer je ne možeš pustiti na miru.
Ona i njezin muž bliski su prijatelji cijele obitelji.
Sjećaš se narukvice,
s vašim ugraviranima nadimcima, Fred i Gladys?
Zafrkancija.
Dao si joj je tri dana prije našeg vjenčanja.
Na medenom mjesecu nosio si dugmad za manšete koje ti je dala,
s isprepletenim inicijalima s dva „C“,
spojenima opsceno poput ljubavnika.
Iz dnevnika ti je tada ispala njezina fotografija.
Poslije sam našla vaša ljubavna pisma.
Stranice ispunjene strašću koju od tebe ne dobivam.
Jer ne pokazuješ interes za mene!
Nećeš u Highgrove gdje sam sretan.
Da, zato što je ona tamo!
Ne samo ona, nego vrtovi, polo, lov
i dosadnjakovići u kojima vidiš oca,
koji mi sole pamet, ignoriraju me, ali nju obožavaju.
Zato ste vas dvoje savršeni jedno za drugo.
-Gdje se tu uklapam ja? -Uklapaš se jer si mi žena.
I…
jer…
te volim.
Ja…
-Ja… -Volim te.
Bože.
I kako ćemo ovo riješiti?
Pa…
Pretpostavljam…
Vjerujem da moramo naučiti redovito se davati jedno drugome.
Mislim na ohrabrenje.
-I ono drugo. -Da, i to.
I dalje mislim da si prekrasan.
-Najpametniji i najzgodniji, svugdje. -Zaista?
Jadno je, ali trebam to nekad.
I ti izgledaš prekrasno.
Tvoja ljepota, tvoje zračenje, je sjajno, spektakularno čudo.
Kad vidim kako se ljudi ozare kad te vide, shvatim
da sam najsretniji muškarac na svijetu, da smo najsretnija obitelj.
Dođe mi da nazovem kraljicu i kažem:
„Čuješ li to? Slušaj!“
„To je 100 decibela glasnije od svega što si ti dobila. Evo ti.“
Mislim da je ovo najvažniji razgovor koji smo ikad vodili.
-Da. -A rješenje je jednostavno.
Svaki put kad osjećamo da ne dobivamo što trebamo,
upravo to trebamo dati onome drugome.
Ako smo išta naučili danas…
Oboje trebamo isto.
Biti ohrabreni,
imati potporu,
i biti…
cijenjeni.
Biti voljeni.
Da.
Zdravica.
Za novu stranicu.
Nov početak.
Sretan Uskrs, draga.
Bravo, hrabri dječače.
Što želi?
Poljubi ga.
-Što imam? -Što je to?
Prva etapa kraljevske turneje je okončana.
Princ i princeza vidjeli su Sjeverni teritorij…
Kraljevski par došlo je pozdraviti 2000 ljudi.
Formalnije su ih pozdravili glavni guverner i premijer.
-Dobro došli u sunčani Perth. -Presretni smo što smo ovdje. Hvala.
Satima prije no što su stigli,
tisuće ljudi počele su se okupljati.
Ritam se već zahuktao,
kao i reakcija javnosti.
Više od 5500 ljudi strpljivo je čekalo
da bi zauzeli najbolji mogući položaj…
Kraljevski je par dočekan iznimno srdačno.
Svi su mahnito mahali
kad se pojavio par, u Rolls-Royceu se držeći za ruke.
Mnoštvo je očajnički pokušavalo ugledati savršeni par.
Princ i princeza od Walesa…
Čak i strani novinari, kojima ovo nije novost,
naoko su bili zatečeni
uzbuđenjem kojim je par dočekan…
Moramo zauzeti dobro mjesto.
Pozdravite prijestolonasljednika
i budućega australskoga kralja,
Njegovo Visočanstvo, princa od Walesa.
Hvala, Sir Jamese.
Ako slučajno živite u spilji,
trebao bih vam predstaviti čudesnu ženu i majku
koju s ponosom zovem svojom ženom.
Ledi Di!
Volim te, Diana!
Diana, volim te! Silno te volim!
-Priredimo im šou, može? -Može.
Bilo je krasno. Jesi li vidjela?
Imao si dvije lijeve noge.
Dobro jutro, Visočanstvo.
Hvala.
Telefonski poziv od gđe Parker Bowles.
Želite li se javiti?
Ne.
Ne želim.
Hvala, Edwarde. To je sve.
-Bilo vam je zabavno na balu. -Jest.
Mogla sam plesati cijelu noć.
Je li to bio vrhunac?
Teško je reći. Uživali smo u sidnejskoj luci
i Charles je pokušao surfati na plaži Bondi.
No pretpostavljam da je vrhunac…
upoznavanje svih vas, australskog naroda.
Tako ste nas srdačno dočekali.
Možda zato što ste pravo osvježenje.
Niste ono što bismo očekivali.
Zato što se ne smatram posebnom.
Prije svega sam supruga i majka.
To mi je najvažnije.
Uistinu je divna majka.
-Kako je Williamu? -Prekrasno mu je.
Sviđa mu se tu?
Pa ovako, omiljena igračka mu je bio kit.
No otkad smo ovdje, to je mjesto zauzela koala.
Više od 10 000 ljudi čekalo je da ugleda princa i princezu.
Princeza je primila mnoštvo cvijeća i malenih darova od…
Premijerov ured.
Ne, prezauzet je i ne može komentirati.
G. Hawke neće odgovarati ni na kakva pitanja o tome.
Pogledaj gore, Diana!
-Ovdje! -Gore!
Diana!
-Evo je! -Volim te!
Pogledaj ondje. Eno je.
Ledi Di!
Da uslikam ja tebe? Bit će zanimljivije.
Evo. Spremna? Smiješak.
Ptičica!
Dobro!
Osmijeh, princezo.
-Charlese! -Zdravo!
-Prekrasna je. Sretniče. -Hvala.
-Kakav ti je Brisbane? -Savršen.
-Diana, vrati se u Brisbane. -Hoću, poput bumeranga.
Molim te.
-Prekrasna haljina. -I tvoja.
-Hoćemo se mijenjati? -Rado! Tako si lijepa.
-Diana! -Kakve lijepe uniforme imate.
Tako su slatke.
Diana!
Odmaknite se, molim.
Napokon su stigli princ i princeza i nastala je prava ludnica.
Ovaj problem nije predviđen.
Golemo mnoštvo gdje god pođu.
Čujem da ih je čak više no što si ih ti imala još u 18. stoljeću.
1954.
I sumnjam u to.
Tu su i hvalospjevi u novinama o Dianinoj ljepoti.
I šarmu. I, prije svega, majčinstvu.
Čujem da histerizira i drži se jadnog djeteta poput čamca za spašavanje.
Očito su Australci reagirali na to držanje.
Na to kako je prava majka. Tako bliska s djetetom.
I brižna.
Zašto je to problem?
Obje znamo koliko Charles žudi za potvrdom,
pozornošću i hvalom.
Ova turneja Australijom i N. Zelandom trebala je biti njegov debi,
njegov trenutak kao budućega kralja.
Samo kažem.
No nema sumnje u to koga je većina željela vidjeti.
Dobar dan. Hvala.
Hvala što ste došli.
Hvala. Pozdrav svima.
Gdje je princeza Di?
Zauzeta je. Morat ćete trpjeti mene.
Došli smo vidjeti Ledi Di.
Hoćete li zaplivati?
Ne bih rekla.
Kojega biste odabrali da vas oživljava?
Nadajmo se da neće doći do toga.
Dečki, ima li dobrovoljaca?
-Imate obožavatelje. -Dečki, približite se.
-Nema frke. -Ali bez diranja i gledanja.
Ja ili oni?
Dobro je krenulo Visočanstvu. I meč kreće.
Broj pet ga nastoji blokirati.
Princ Charles igra na posuđenom poniju po imenu Apollo.
Hoćemo Di!
Jak udarac broja dva.
I evo princa Charlesa, približava se iz pozadine.
Svi spremni?
-Hoćemo Di! -Pozor. Sad!
Pokušava poentirati.
Jesi li dobro, Charlese?
Je li to za mene? Baš lijepo od tebe. Hvala.
-Jesi li prava princeza? -Dodirni me pa ćeš saznati.
Je li uspjelo?
Dok iz Queenslanda odlaze u Tasmaniju,
kraljevska turneja sve je uspješnija.
Premda je to
velika osobna pobjeda za princa Charlesa,
nitko ne može poreći da je princeza od Walesa
istinski osvojila srca nacije.
Nije uštogljena poput njih ostalih.
Imaš osjećaj da je stvarna osoba.
-Da. -Moraš je voljeti.
Volite li Charlesa koliko i Dianu?
Da, ona ga voli. Ima nešto u njemu.
-Tako je… -Što mislite o princezi?
-Prekrasna je. -Poput nas je.
Biste li s njom mogli popiti čaj?
Apsolutno. Obična je. Zato je volim.
Ledi Diana, ovdje!
Silno mi je drago.
-Baš mi je drago. -Dobra večer, premijeru.
Lijepo vas je vidjeti opet, gđo Gray.
Hvala.
Diana, ovdje!
Veliko je zadovoljstvo ponovno doći u Tasmaniju
i biti dočekan s toliko entuzijazma i srdačnosti.
Ovdje sam prošli put bio prije dvije godine, 1981.,
netom prije našeg vjenčanja, i tada,
su svi govorili „Sretno“ i „Nadamo se da će sve biti u redu.“
„Tako ste sretni što ste zaručeni s tako krasnom mladom ženom.“
I zaista sam sretan što sam s njom u braku.
Tako je sa ženama. Ne znate što smjeraju kad im okrenete leđa.
Sad je dosta.
Radiš grimase i glupiraš se dok radim svoj posao.
Crvenjela sam se od tvojih komplimenata.
Ljudi su mi se smijali u lice
na kraju tjedna u kojemu me izviždalo pola Australije.
Nisam to zaslužio.
Ovo je trebala biti moja turneja, kao princa od Walesa,
šarmiranja članice Commonwealtha
u delikatnom trenutku.
-I zbog tebe… -Ljudi su došli.
Ljudi su zainteresirani!
Ne, zahvaljujući tebi ljudi mi se smiju u lice!
Zvižde prijestolonasljedniku, Kruni!
Ma daj! Nemoj to činiti!
Molim te!
Otvori vrata.
Charlese?
Čeka nas još deset dana u Novome Zelandu.
-Dobro došli, Visočanstvo. -Premijeru.
S obzirom na različite perspektive,
stavove
o primjerenom načinu upravljanja ovom državom,
nisam mislio da ću suosjećati s vama, ali…
Budimo iskreni. Uz nju smo obojica ispali glupani.
Ne razumijem.
Terra nullius.
Tako nas je nazvao vaš predak kralj Đuro III.
kad su ovamo stigli Britanci.
„Ničija zemlja.“
Tako mi Boga, tada smo bili nečija zemlja.
A sada smo svoja zemlja.
Kad ste stigli, pomislio sam…
da bi vaš posjet mogao nadahnuti Australiju da napokon…
odbaci okove i stane na vlastite noge,
ali, bez uvrede, da ste došli sami,
mogle su mi se ispuniti želje!
No onda se pojavila ona.
Savršena žena, savršena princeza,
i svi su poludjeli.
Moć bajki.
Ta superzvijezda možda je suzbila republikanski pokret u Australiji
na neodređeno vrijeme.
-Ledi Di! -Volimo te!
Zbogom, Diana!
Visočanstvo.
Highgrove.
Kensingtonska palača.
Ovdje princeza od Walesa.
Može li me primiti Kraljica?
PRINCEZA DIANA U SREDIŠTU POZORNOSTI
-Dobro došla natrag. -Hvala, mama.
-Rekli ste da vas tako zovem. -Naravno.
Izvoli.
-Hvala, Nigele. -Milosti.
Došla sam jer…
Ne znam više komu bih se obratila.
Mučim se.
Mučiš se?
Dušo, upravo si trijumfirala.
Ne smatram to trijumfom
ako smo na kraju muž i ja beskrajno nesretni.
Gledaj ove slike vas dvoje posvuda.
Želiš li zaista reći da je to nesreća?
Ne u tome trenutku.
U tome trenutku to je bila savršena sreća.
No drukčije je iza zatvorenih vrata.
Kivan je na mene, na pozornost koju privlačim.
Zašto?
Ne znam.
Nadala sam se da ćete mi vi reći. Sin vam je.
Jesi li mi došla reći da sam užasna majka?
-Ne. -Ili da je vojvoda grozan otac?
-Ne! -Ni ja Charlesa nekad ne razumijem.
To nije tajna.
No to da ga nas dvije kritiziramo, neće pomoći.
Je li moguće da dijelom
previše uživaš u svom uspjehu?
Što je „previše“?
Smiješak? Trenutak sreće?
Prijeći granicu je previše.
Svi znamo kad pretjeramo s dodvoravanjem javnosti.
Znamo.
Dobro.
Da.
Katkad godi kad te bodre.
To može biti utjeha.
Nije lako otkad sam postala članom obitelji.
Nisam dobila pomoć, samo sam bačena u vatru,
a mislim da ljudi osjećaju da patim, da me se podcjenjuje i ignorira…
Pogrešno je misliti da ljudi za nas imaju suosjećanja.
Mislim da je pogrešno misliti da nemaju.
Vidjeli ste kako su u Australiji reagirali na mene. I tu.
-Umjesto što mi to zamjerate… -Nitko ti ne zamjera.
Charles mi zamjera.
Anne mi zamjera. Je li moguće da mi zamjerate i vi?
Samo želim igrati za ekipu.
Princeza od Walesa si.
-Jasno da si dio ekipe. -Pokažite mi to.
Sve ovo počinje i završava s vama.
Vi ste kapetanica ekipe.
Ako mi vi iskažete ljubav, odobravanje i prihvaćanje,
to će slijediti i ostali.
Mislim da smo riješile što smo mogle.
-Nastavit ćemo drugi put. -Nemojte me odbacivati.
Odgurivati.
-Molim? -Mama…
To je sve što želim.
To je sve što želimo od vas.
Je li to previše tražiti?
Zagrljaj?
Da.
Kakav zagrljaj?
Čvrst, prilično očajan zagrljaj.
-Zlo mi je. -Da.
Je li moguće da ima pravo?
Prilično smo kruti u ovoj obitelji.
Ne dijelimo pohvale, ljubav ili zahvale.
Netko poput Diane može…
-Izgrliti sve ostale. -Povezati nas sa svijetom.
Ne preživljava li Kruna tako
i ostaje relevantna, mijenjajući se s vremenom?
Diana…
je nezrela djevojčica,
koja će vremenom odustati od borbe,
od sukoba, i popustiti,
poput Filipa.
Poput svih.
I kad popusti, uklopit će se.
A ako ne popusti, što onda?
Slomit će se.
Prijevod titlova: Kristijan Nikolić